stanford-oval/wikipedia huggingface dataset:
จอร์จ วอชิงตัน
ชีวิตส่วนตัว

จากประวัติส่วนตัวของมาร์ธา ได้บันทึกว่า วอชิงตันมีความใกล้ชิดกับหลานของเขา ชื่อ บุชร็อด วอชิงตัน อันเป็นบุตรชายของน้องชายของเขาชื่อว่า จอห์น ออกัสติน วอชิงตัน และต่อมาได้รับแต่งตั้งเป็นผู้ช่วยผู้พิพากษาสูงสุด
เมื่อยังอยู่ในวัยหนุ่ม วอชิงตันมีผมสีแดง มีคนเชื่อว่าเขาใส่วิก ซึ่งเป็นแฟชั่นของยุคสมัย แท้ที่จริงแล้ววอชิงตันไม่ได้ใส่วิกแต่อย่างใด แต่เขาใส่แป้งที่ผมของเขา ดังที่ได้ปรากฏในภาพวาดหลายๆภาพ รวมถึงภาพวาดที่มีชื่อเสียงที่ยังวาดไม่เสร็จโดย จิลเบิร์ต สตูอาร์ต
วอชิงตันเป็นคนรูปร่างสูงอย่างเห็นได้ชัด เขาสูง 6 ฟุต 2 นิ้ว หรือ 188 เซนติเมตร ไหล่แคบ อาจมีลักษณะลำตัวส่วนบนกลมหนา สะโพกกว้าง
วอชิงตันมีปัญหาเรื่องฟัน ทำให้เขาต้องใส่ฟันปลอม เขาเสียฟันซี่แรกตั้งแต่อายุ 22 ปี และเมื่อเขาดำรงตำแหน่งเป็นประธานาธิบดี เขาเหลือฟันจริงเพียงซี่เดียว ตามจดหมายเหตุบอกเล่าโดย จอห์น แอดัมส์ วอชิงตันเสียฟันไปจากการขบผลไม้เปลือกแข็งที่เรียกว่า Brazil nuts แต่นักประวัติศาสตร์ยุคใหม่ให้เหตุผลว่า เขาอาจเสียฟันไปจากการรักษาโรคในยุคนั้นที่ใช้ยาที่เข้าสารปรอท (mercury oxide) ในการรักษาโรคฝีดาษ (smallpox) และมาเลเรีย (malaria) เขามีฟันปลอมหลายชุด มี 4 ชุดที่ประดิษฐโดยหมอฟัน ชื่อ จอห์น กรีนวูด ที่ต่างไปจากความเชื่อว่าฟันของเขาไม่ได้ทำจากไม้ แต่ทำจากงา (Ivory) ของฮิปโปและช้าง ที่มีตัวเชื่อมระหว่างฟันเป็นทอง ฟันที่ประดิษฐ์ในยุคนั้น มีทั้งที่ทำจากฟันม้า ฟันลา การใส่ฟันปลอมทำให้วอชิงตันมีอาการปวดฟัน และทำให้เขาต้องใช้ยาระงับปวด laudanum ในขณะนั้น ที่มีส่วนของมอร์ฟีนและแอลกอฮอล์ ทำให้เวลาเขาพูดจะมีการเกร็งฝีปากดูไม่เป็นธรรมชาตินัก
มาโนชญ์ วิชัยกุล

| มาโนชญ์ วิชัยกุลม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดนครศรีธรรมราช
ดำรงตำแหน่ง 13 กันยายน พ.ศ. 2535 – 24 กุมภาพันธ์ พ.ศ. 2549 (13 ปี 5 เดือน 11 วัน)
ดำรงตำแหน่ง 22 เมษายน พ.ศ. 2522 – 23 กุมภาพันธ์ พ.ศ. 2534 (11 ปี 10 เดือน 1 วัน)
 
ข้อมูลส่วนบุคคล
เกิด: 12 กันยายน พ.ศ. 2486 อำเภอสิชล จังหวัดนครศรีธรรมราช
เสียชีวิต: 21 ตุลาคม พ.ศ. 2564 (78 ปี)
พรรคการเมือง: ประชาธิปัตย์ (2520–2564)
คู่สมรส: สำรวย วิชัยกุล

มาโนชญ์ วิชัยกุล (12 กันยายน พ.ศ. 2486 – 21 ตุลาคม พ.ศ. 2564) อดีตสมาชิกสภาผู้แทนราษฎรจังหวัดนครศรีธรรมราช 9 สมัย
ประวัติ

มาโนชญ์ วิชัยกุล เกิดเมื่อวันที่ 12 กันยายน พ.ศ. 2486 เป็นบุตรของนายบุญรัตน์ และนางนับ วิชัยกุล สำเร็จการศึกษาระดับปริญญาตรี การศึกษาบัณฑิต สาขาคณิต-วิทย์ จากมหาวิทยาลัยศรีนครินทรวิโรฒ วิทยาเขตปทุมวัน ด้านครอบครัวสมรสกับ นางสำรวย วิชัยกุล มีบุตรสาวคือ นางสาวพิมพ์ภัทรา วิชัยกุล ส.ส. นครศรีธรรมราช 4 สมัย
งานการเมือง

อดีตเคยรับราชการในตำแหน่ง อาจารย์ 1 กรมสามัญศึกษา ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมารวม 9 ครั้ง ก่อนที่จะวางมือทางการเมืองในที่สุด
งานการเมือง > สมาชิกสภาผู้แทนราษฎร

มาโนชญ์ วิชัยกุล ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครศรีธรรมราช สังกัดพรรคประชาธิปัตย์
ถึงแก่อนิจกรรม

มาโนชญ์ วิชัยกุล เสียชีวิตด้วยโรคหัวใจเมื่อวันที่ 21 ตุลาคม พ.ศ. 2564 สิริอายุรวม 78 ปีมีพิธีพระราชทานเพลิงศพเมื่อวันที่ 28 ตุลาคม พ.ศ. 2564 ณ วัดคงคาวดี ตำบลเสาเภา อำเภอสิชล จังหวัดนครศรีธรรมราช
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พระยากระสาปนกิจโกศล (โหมด อมาตยกุล)

| พระยากระสาปนกิจโกศล   (โหมด อมาตยกุล) |
| --- | --- |

เกิด: 15 มิถุนายน พ.ศ. 2362
เสียชีวิต: 26 สิงหาคม พ.ศ. 2439 (77 ปี)
คู่สมรส: คุณหญิงพลอย กระสาปนกิจโกศล
บุตร: พระปรีชากลการ (สำอาง อมาตยกุล) พระยาเพ็ชรพิไชย (เจิม อมาตยกุล) พระยาอภิรักษ์ราชอุทยาน (แฉล้ม อมาตยกุล) คุณหญิงทรามสงวน อภัยรณฤทธิ์
บิดามารดา: พระยามหาอำมาตยาธิบดี (ป้อม) คุณหญิงเย็น
พระยากระสาปนกิจโกศล (โหมด อมาตยกุล)  (15 มิถุนายน พ.ศ. 2362 – 26 สิงหาคม พ.ศ. 2439)  เป็นขุนนางในสมัยรัชกาลที่ 3 และรัชกาลที่ 4 ที่มีความรู้ในเชิงช่าง สามารถซ่อมเครื่องจักร เครื่องยนต์ เครื่องไฟฟ้า มีความสามารถในวิชาช่างชุบโลหะ สามารถประดิษฐ์สร้างเครื่องกลึง
ประวัติ

พระยากระสาปนกิจโกศล เดิมชื่อ โหมด เกิดเมื่อวันอังคาร แรม 8 ค่ำ เดือน 7 ปีเถาะ ตรงกับวันที่ 15 มิถุนายน พ.ศ. 2362 เป็นบุตรของพระยามหาอำมาตยาธิบดี (ป้อม) กับคุณหญิงเย็น
บุตร-ธิดา

เกิดแต่เอกภรรยา คือ คุณหญิงพลอย (ธิดาพระยาโชฎึกราชเศรษฐี (ทองดี ไกรฤกษ์) น้องสาวต่างมารดาของเจ้าจอมอิ่ม ในรัชกาลที่ 2) คือ
พระปรีชากลการ (สำอาง อมาตยกุล)
พระยาเพ็ชรพิไชย (เจิม อมาตยกุล)
พระยาอภิรักษ์ราชอุทยาน (แฉล้ม อมาตยกุล)
คุณหญิงทรามสงวน อภัยรณฤทธิ์
เกิดแต่อนุภรรยา คือ นิ่ม (ธิดาหลวงแก้วอายัติ (อ้น ไกรฤกษ์)) คือ
หนู อมาตยกุล
เจ้าจอมสังวาลย์ ในรัชกาลที่ 5
การทำงาน

โหมดได้ศึกษาวิชาการเครื่องจักรและการผสมธาตุผสมโลหะกับมิชชันนารีชาวอเมริกัน เป็นคนไทยคนแรกที่ศึกษาวิทยาการการถ่ายภาพจากหลุยส์ ลาร์โนดี (L' abbe Larnaudie)  บาทหลวงชาวฝรั่งเศส และเป็นช่างภาพชาวไทยคนแรก มีผลงานถ่ายภาพทิวทัศน์ ภาพวัง และภาพวิถีชีวิตของชาวสยาม ให้กับหมอเฮาส์ ส่งไปสหรัฐ
ในปี พ.ศ. 2403 สมัยรัชกาลที่ 4 วิศวกรชาวอังกฤษที่เดินทางเข้ามาติดตั้งเครื่องจักรที่โรงกระสาปน์สิทธิการ เพื่อผลิตเงินเหรียญใช้แทนเงินพดด้วง ได้เสียชีวิตอย่างกะทันหัน โหมดสามารถติดตั้งเครื่องจักรจนใช้งานได้ พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้มีบรรดาศักดิ์เป็น พระวิสูตรโยธามาตย์ ทำหน้าที่กำกับการทำเงิน
ในรัชกาล พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนเป็น พระยากระสาปนกิจโกศล เมื่อปี พ.ศ. 2411 ดำรงตำแหน่งจางวางกรมกระสาปน์สิทธิการ ตำแหน่งผู้บังคับการโรงหล่อเหล็กของกรมทหารเรือ และตำแหน่งผู้บังคับการโรงแก๊สของหลวง  และทรงพระกรุณาโปรดเกล้าฯ ให้ดำรงตำแหน่งใน ปรีวีเคาน์ซิล หรือ สภาที่ปรึกษาในพระองค์ เมื่อปี พ.ศ. 2417
บั้นปลายชีวิต

พระยากระสาปนกิจโกศล ถูกปลดออกจากตำแหน่ง ถอดบรรดาศักดิ์ และจำคุก เมื่อปี พ.ศ. 2422 เนื่องจากกรณีที่พระปรีชากลการ (สำอาง อมาตยกุล) บุตรชายต้องโทษ เขาได้รับการปล่อยตัวเมื่อปี พ.ศ. 2430 และถึงแก่อนิจกรรมเมื่อวันที่ 26 สิงหาคม พ.ศ. 2439 สิริอายุ 77 ปี
ลำดับสาแหรก

โรงกระสาปน์สิทธิการ
ซิตีฮันเตอร์

| ซิตีฮันเตอร์ |
| --- | --- |

ประเภท: แอคชัน   ตลก
แสดงนำ: อี มิน-โฮ   พัก มิน-ย็อง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 20
การผลิต
สถานที่ถ่ายทำ: เกาหลีใต้
ซิตีฮันเตอร์ (เกาหลี: 시티헌터; อังกฤษ: City Hunter) เป็นละครโทรทัศน์แนวแอ็คชันตลกจากเกาหลีใต้ นำแสดงโดย อี มิน-โฮ, พัก มิน-ย็อง, อี จุน-ฮย็อก และอี กวาง-ซู โดนจัดฉายรอบปฐมทัศน์ในวันที่ 25 พฤษภาคม ค.ศ. 2011 ที่เอสบีเอส และสิ้นสุดการออกอากาศ ณ วันที่ 28 กรกฎาคม ค.ศ. 2011 การจัดฉายได้รับการตอบรับเป็นอันดับหนึ่งในการจัดฉายที่เกาหลี กับการให้คะแนน 19.9% ตลอดจนได้รับความนิยมไปทั่วทั้งเอเชีย และมีฉากการถ่ายทำในประเทศไทยโดยเนื้อหาอ้างถึงสามเหลี่ยมทองคำ ละครเรื่องนี้อิงมาจากมังงะญี่ปุ่น ซิตี้ฮันเตอร์ ที่เขียนและแต่งโดย ซึกาสะ โฮโจ
เนื้อเรื่องย่อ

เป็นเรื่องราวของ อี ยุน-ซ็อง ชายหนุ่มผู้ชอบทำทะเล้นกับหญิงสาว ซึ่งเป็นอดีตซีไอเอที่ผันตัวมาเป็นนักสืบ และได้ร่วมงานกับ คิม นานา ซึ่งเป็นหญิงสาวที่ อี ยุน-ซ็อง ชอบใจ ส่งผลให้เกิดเหตุการณ์ทะลึ่งทะเล้นมากมายในการทำงานร่วมกัน แต่เขาก็ไม่ได้ทิ้งความเฉียบขาดในหน้าที่ของนักสืบแม้แต่น้อย
นักแสดงนำ

อี มิน-โฮ รับบทเป็น อี ยุน-ซ็อง/ภูชัย
พัก มิน-ย็อง รับบทเป็น คิม นา-นา
อี กวาง-ซู
แหล่งข้อมูลอื่น

SBS official website
ซิตีฮันเตอร์ ที่สยามโซน
ประนอม รัชตพันธุ

| คุณหญิง ประนอม รัชตพันธุ ต> ม., ต.จ., จ.ช. |
| --- | --- |
เกิด: 1 ตุลาคม พ.ศ. 2457 จังหวัดอุบลราชธานี ประเทศสยาม
เสียชีวิต: 17 มกราคม พ.ศ. 2557 (99 ปี) กรุงเทพมหานคร ประเทศไทย
สัญชาติ: ไทย
ชื่ออื่น: ประนอม รณฤทธิวิชัย
คู่สมรส: นายเฟื่อง รัชตพันธุ
บุตร: นายสีหรัตน์ รัชตพันธุ
บิดามารดา: ร้อยเอก หลวงรณฤทธิวิชัย (ถาวร จุณณะเวส)   นางเนียน รณฤทธิวิชัย
คุณหญิงประนอม รัชตพันธุ บุคคลผู้ทำคุณประโยชน์ อดีตกรรมการสโมสรอาสากาชาด สมัยสงครามอินโดจีน และสมัยสงครามโลก ครั้งที่ 2 อดีตกรรมการสมาคมสตรีไทย ในพระบรมราชินูปถัมภ์ และอดีตกรรมการสภาสังคมสงเคราะห์แห่งประเทศไทย ในพระบรมราชูปถัมภ์
ประวัติ

คุณหญิงประนอม รัชตพันธุ เป็นธิดาของ ร้อยเอก หลวงรณฤทธิวิชัย (ถาวร จุณณะเวส) และนางเนียน รณฤทธิพิชัย สกุลเดิม จันทรางศุ เกิดเมื่อวันที่ 1 ตุลาคม พ.ศ. 2457 ที่ตำบลในเมือง อำเภอเมืองอุบลราชธานี จังหวัดอุบลราชธานี มีพี่น้องทั้งหมด 8 คน คือ
นางสาววงนาฏ รณฤทธิวิชัย (ถึงแก่กรรม)
คุณหญิงประนอม รัชตพันธุ
เรือเอก สนิท รณฤทธิวิชัย (ถึงแก่กรรม)
พันเอก (พิเศษ) สนาน รณฤทธิวิชัย (ถึงแก่กรรม)
พันเอก (พิเศษ) สนอง รณฤทธิวิชัย (ถึงแก่กรรม)
นายธงชัย รณฤทธิวิชัย
พลอากาศตรี สุจิตต์ รณฤทธิวิชัย
นางสาวรสสุคนธ์ รณฤทธิวิชัย
ครอบครัว

คุณหญิงประนอม รัชตพันธุ สมรสกับ นายเฟื่อง รัชตพันธุ ป.ช.,ม.ว.ม.,ท.จ.(2455-2532:77 ปี) มีบุตร 1 คน คือ
นายสีหรัชต์ รัชตพันธุ สมรสกับ นางอัจฉรา รัชตพันธุ สกุลเดิม ศรีงาม มีบุตร 2 คน คือ
นายกุลภาส รัชตพันธุ
นายธนวัฒน์ รัชตพันธุ (ถึงแก่กรรม)
หน้าที่การงาน

หลังจากสมรส คุณหญิงประนอม รัชตพันธุ ได้ย้ายติดตามสามีซึ่งรับราชการเป็นอัยการไปหลายจังหวัด เช่น ฉะเชิงเทรา พัทลุง เพชรบุรี นครปฐม และนครศรีธรรมราช ฯลฯ พร้อมทั้งบำเพ็ญประโยชน์เพื่อสาธารณะต่าง ๆ ตลอดชีวิตของคุณหญิง มีโอกาสได้บำเพ็ญประโยชน์แก่ประเทศชาติมากมาย เช่น สงครามอินโดจีน ที่อำเภอวัฒนานคร และสงครามโลก ครั้งที่ 2 โดยปฏิบัติหน้าที่ในฐานะอาสากาชาด ดูแลทหารบาดเจ็บที่พักฟื้นที่สถานทูตอังกฤษและฝ่ายกองเสบียง คุณหญิงได้ปฏิบัติหน้าที่ในกองอาสากาชาดตั้งแต่นั้นเป็นต้นมา จนได้รับแต่งตั้งเป็นกรรมการสโมสรอาสากาชาด ในขณะเดียวกันได้ปฏิบัติหน้าที่ในฐานะกรรมการสมาคมสตรีไทย ในพระบรมราชินูปถัมภ์ และสภาสังคมสงเคราะห์แห่งประเทศไทย ในพระบรมราชูปถัมภ์ มาตลอดหลายปี ในช่วงการปฏิบัติงานท่านเป็นที่เคารพรักและเชื่อถือของเพื่อน ๆ และน้อง ๆ ผู้ร่วมงาน ผลงานที่โดดเด่น ได้แก่ การปฏิบัติหน้าที่เป็นตัวแทนของกองอาสากาชาด รับสนองพระบรมราชโองการให้ไปปฏิบัติหน้าที่ที่ค่ายเขาล้าน อำเภออรัญประเทศ ซึ่งเป็นค่ายผู้อพยพชาวเขมร ที่เป็นโครงการในพระราชดำริและดำเนินการของสมเด็จพระนางเจ้าฯ พระบรมราชินีนาถ การปฏิบัติหน้าที่รับใช้ถวายงานร่วมกับข้าราชการในพระองค์ อาทิเช่น ท่านผู้หญิงสุประภาดา เกษมสันต์ และท่านผู้หญิงยุพา อายุรกิจโกศล คุณหญิงได้ปฏิบัติภารกิจด้วยความขยันขันแข็ง และได้รับความไว้วางใจให้ปฏิบัติงานสำคัญหลายอย่าง ความทราบถึงฝ่าละอองธุลีพระบาท ได้ทรงพระกรุณาโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้นจตุตถจุลจอมเกล้า (จ.จ.) เมื่อ พ.ศ. 2525 ยังความซาบซึ้งในพระมหากรุณาธิคุณอย่างหาที่สุดมิได้ และใน พ.ศ. 2549 ได้รับพระกรุณาโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า (ต.จ.) คุณหญิงได้หยุดปฏิบัติภารกิจต่าง ๆ เมื่ออายุ 85 ปี อานิสงส์จากการที่ท่านประกอบกุศลมาตลอดชีวิตทำให้ท่านมีสุขภาพแข็งแรง มีความจำดีและสามารถช่วยเหลือตัวเองได้เป็นอย่างดีตลอดมา
มรณกรรม

เมื่อเวลาเช้าของวันที่ 30 ธันวาคม พ.ศ. 2556 คุณหญิงประนอม รัชตพันธุ มีอาการหายใจไม่สะดวก และเข้ารับการรักษาที่โรงพยาบาลวิชัยยุทธเป็นการด่วน แพทย์พบว่าท่านมีอาการหัวใจรั่ว และปอดบวม จนเมื่อวันที่ 17 มกราคม พ.ศ. 2557 คุณหญิงได้จากไปอย่างสงบด้วยโรคหัวใจล้มเหลว และได้กราบถวายบังคมลาถึงแก่กรรม เมื่อเวลา 00.15 น. รวมสิริอายุได้ 99 ปี 3 เดือน 16 วัน และได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ และพระราชทานหีบกุดั่น พร้อมเครื่องเกียรติยศประกอบศพ และพระราชทานเพลิงศพ ณ วัดมกุฏกษัตริยารามราชวรวิหาร เขตพระนคร กรุงเทพมหานคร เมื่อวันที่ 22 มกราคม พ.ศ. 2557 เวลา 17.00 น.
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2549 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2508 –  เหรียญกาชาดสมนาคุณ ชั้นที่ 1 (เหรียญทอง)
พระมหาเถรศรีศรัทธา

| สมเด็จพระมหาเถรศรีศรัทธา |
| --- | --- |
สังฆราชแห่งกรุงสุโขทัย
ราชวงศ์: ศรีนาวนำถุม
ประสูติ: พ.ศ. 1858
พระบิดา: พระยาคำแหงพระราม
สมเด็จพระมหาเถรศรีศรัทธาราชจุฬามุนีศรีรัตนลังกาทีปมหาสวามีเป็นเจ้า   เป็นเชื้อสายของ พ่อขุนศรีนาวนำถุม ผู้สถาปนาแคว้นสุโขทัย-ศรีสัชนาลัย สันนิษฐานว่าเป็นผู้สร้าง จารึกวัดศรีชุม หรือ ศิลาจารึกสุโขทัยหลักที่ 2 เป็นสมเด็จพระสังฆราชในสมัยสุโขทัย
พระมหาเถรศรีศรัทธาปรากฏนามตามจารึกวัดศรีชุมว่า สมเด็จพระมหาเถรศรีศรัทธาราชจุฬามุนีศรีรัตนลงกาทีปมหาสามี
ตามเรื่องเล่าในศิลาจารึก กล่าวว่า พระมหาเถรศรีศรัทธา อยู่ในเชื้อสายตระกูลของ พ่อขุนศรีนาวนำถุม เกิดในเมืองสรลวงสองแคว (พิษณุโลก) เป็นบุตรของ พระยาคำแหงพระราม และ เป็นหลานของ พ่อขุนผาเมือง ในวัยหนุ่มเมื่ออายุ 17 ปีได้ช่วยบิดารบกับ ท้าวอีจาน จนชนะ ต่อมาเมื่ออายุได้ 26 ปีได้ช่วย พระยาเลอไทยในการสงคราม และทำการชนช้างชนะ ขุนจัง จนถูกยกย่องว่าเป็นนักรบที่เข้มแข็งมีฝีมือ
เมื่ออายุ 31 ปี มีความจำเป็นทำให้ต้องสละทรัพย์สมบัติ ภรรยารวมทั้ง ธิดาอีกสองคน ออกบวชเดินทางจาริกแสวงบุญ ช่วยบูรณะศาสนสถานที่ต่าง ๆ จนถึงอินเดียและลังกา จนกระทั่งได้กลับมาสร้างจารึกเล่าเรื่องราวและประวัติความเป็นมาของตระกูลไว้ในแคว้นสุโขทัยในสมัยการปกครองของพระมหาธรรมราชาที่ 1
มีผู้สันนิษฐานว่าเนื่องจากกษัตริย์ในราชวงศ์พระร่วงได้ขยายอำนาจของสุโขทัยเข้ามายังลุ่มน้ำน่านซึ่งเป็นบริเวณที่ตระกูลนาวนำถุมมีอำนาจครอบครองอยู่ อาจเป็นสาเหตุที่กดดันให้พระมหาเถรศรีศรัทธา ต้องออกบวช
จารึกวัดศรีชุม ที่พระมหาเถรศรีศรัทธาได้สร้างขึ้น นับเป็นหลักฐานทางประวัติศาสตร์ที่สำคัญที่บอกเล่าถึงการสถาปนาแคว้นสุโขทัย-ศรีสัชนาลัย ที่ไม่มีปรากฏในหลักฐานอื่น ๆ
มาโกโตะ เทงูราโมริ

นักฟุตบอลและผู้จัดการทีมฟุตบอลชาวญี่ปุ่น
มาโกโตะ เทงูราโมริ (ญี่ปุ่น: 手倉森 誠; โรมาจิ: Teguramori Makoto; เกิด 14 พฤศจิกายน ค.ศ. 1967) เป็นผู้จัดการทีมและอดีตนักฟุตบอลชาวญี่ปุ่น
อาชีพผู้เล่น

เทงูราโมริเกิดที่โกโนเฮะในจังหวัดอาโอโมริเมื่อวันที่ 14 พฤศจิกายน ค.ศ. 1967 หลังจากสำเร็จการศึกษาระดับมัธยมศึกษา เขาได้เริ่มเล่นฟุตบอลอาชีพให้แก่ซูมิโตโมะ เมทัล (คาชิมะ แอนต์เลอส์ ในปัจจุบัน) ใน ค.ศ. 1986 เขาพาทีมคว้ารองแชมป์เจเอสแอลคัพในปี 1987 ต่อมาเขาได้ย้ายไปเอ็นอีซี ยามางาตะ (มอนเตดิโอ ยามางาตะ ในปัจจุบัน) ใน ค.ศ. 1993 ก่อนที่จะเลิกเล่นฟุตบอลในอีกสองปีถัดมา
อาชีพผู้ฝึกสอน

หลังเลิกเล่นฟุตบอล เขาได้เริ่มต้นอาชีพผู้ฝึกสอนให้แก่มอนเตดิโอ ยามางาตะใน ค.ศ. 1996 โดยเขาทำหน้าที่ผู้ช่วยผู้ฝึกสอนจนถึง ค.ศ. 2000 ต่อมาใน ค.ศ. 2001 เขาย้ายไปทำหน้าที่เป็นผู้ฝึกสอนกายภาพและผู้ช่วยผู้ฝึกสอนที่โออิตะทรินิตาจนถึง ค.ศ. 2003
อาชีพผู้ฝึกสอน > เวกัลตะ เซ็นได

เขาเริ่มทำหน้าที่เป็นผู้ช่วยผู้ฝึกสอนของเวกัลตะ เซ็นไดใน ค.ศ. 2004 และกลายเป็นผู้จัดการทีมอย่างเต็มตัวใน ค.ศ. 2008 ซึ่งในปีนั้น เขาพาทีมจบอันดับที่ 3 ในเจลีก 2 ฤดูกาลถัดมา เขาพาทีมชนะเลิศเจลีก 2 จนได้เลื่อนชั้นสู่เจลีก 1 ต่อมาในฤดูกาล 2011 เขาพาทีมจบอันดับที่ 4 ซึ่งเป็นอันดับที่ดีที่สุดในประวัติศาสตร์สโมสร ฤดูกาล 2012 เขาพาทีมจบอันดับที่ 2 จนได้สิทธิ์เข้าร่วมแข่งขันเอเอฟซีแชมเปียนส์ลีก 2013 แต่หลังจบฤดูกาล 2013 เขาได้ลาออกจากเวกัลตะ เซ็นได และย้ายไปคุมทีมฟุตบอลทีมชาติญี่ปุ่นรุ่นอายุไม่เกิน 23 ปีเพื่อลุยศึกโอลิมปิกฤดูร้อน 2016
อาชีพผู้ฝึกสอน > ทีมชาติญี่ปุ่นรุ่นอายุไม่เกิน 23 ปี

ใน ค.ศ. 2014 เขารับตำแหน่งผู้จัดการทีมฟุตบอลทีมชาติญี่ปุ่นรุ่นอายุไม่เกิน 23 ปีและผู้ช่วยผู้ฝึกสอนของฟุตบอลทีมชาติญี่ปุ่น เขาพาทีมชาติรุ่นอายุไม่เกิน 23 ปีชนะเลิศฟุตบอลเอเชียเยาวชนอายุไม่เกิน 23 ปี 2016 ที่กาตาร์ นับเป็นแชมป์สมัยแรกของทีม และได้สิทธิ์เข้าร่วมแข่งขันโอลิมปิกฤดูร้อน 2016 ซึ่งในรายการนั้น เขาคุมทีมชาติญี่ปุ่นรุ่นอายุไม่เกิน 23 ปีเก็บได้ 4 คะแนนและจบอันดับที่ 3 ของกลุ่มบี รองจากไนจีเรียและโคลอมเบีย ทำให้ญี่ปุ่นไม่สามารถผ่านเข้าสู่รอบถัดไปได้
อาชีพผู้ฝึกสอน > วี-วาเรน นางาซากิ

ค.ศ. 2019 เขาได้ย้ายไปคุมทีมวี-วาเรน นางาซากิในเจลีก 2
อาชีพผู้ฝึกสอน > บีจี ปทุม ยูไนเต็ด

วันที่ 27 มกราคม ค.ศ. 2022 บีจี ปทุม ยูไนเต็ดได้ประกาศแต่งตั้งเทงูราโมริเป็นหัวหน้าผู้ฝึกสอนคนใหม่ โดยเขาจะได้เริ่มทำหน้าที่ให้แก่สโมสรตั้งแต่เดือนกุมภาพันธ์ ค.ศ. 2022 เป็นต้นไป
เกียรติประวัติ > ผู้จัดการทีม

บีจี ปทุม ยูไนเต็ด
ไทยลีก รองชนะเลิศ: 2564–65
ไทยลีกคัพ: 2566–67
ไทยแลนด์แชมเปียนส์คัพ: 2565
เวกัลตะ เซ็นได
เจลีก ดิวิชัน 2: 2552
ญี่ปุ่น อายุไม่เกิน 23 ปี
ฟุตบอลทีมชาติญี่ปุ่นรุ่นอายุไม่เกิน 23 ปี: 2559
รางวัลส่วนตัว
ผู้จัดการทีมยอดเยี่ยมประจำเดือนของไทยลีก: เมษายน 2565
ปลาเก๋าดอกหมากยักษ์

| ปลาเก๋าดอกหมากยักษ์ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Serranidae
สกุล:: Epinephelus
สปีชีส์:: E.  tukula
ชื่อทวินาม
Epinephelus tukula Morgans, 1959

ชื่อพ้อง
  Epinephelus fuscoguttatus  (non Forsskal, 1775)   Serranus dispara Playfair, 1867  Serranus fuscoguttatus  (non Forsskal, 1775)  
ปลาเก๋าดอกหมากยักษ์ (อังกฤษ: Potato Cod, Potato grouper, Potato bass, ชื่อวิทยาศาสตร์: Epinephelus tukula) เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae)
มีลักษณะเหมือนกับปลากะรังชนิดอื่น ๆ  แต่มีพื้นลำตัวสีขาวหรือสีเหลืองอ่อน และมีลายจุดสีน้ำตาลหรือสีดำอยู่ตามลำตัวและครีบ
อาศัยตามแนวปะการังหรือกองหินใต้น้ำ นับเป็นปลาในแนวปะการังที่มีความใหญ่มากชนิดหนึ่ง เช่นเดียวกับปลาหมอทะเล (E. lanceolatus) เพราะเมื่อโตเต็มที่อาจมีความยาวได้ถึง 2 เมตร น้ำหนักกว่า 110 กิโลกรัม
พบกระจายพันธุ์กว้างขวางตั้งแต่มาดากัสการ์, มอริเตเนีย, อ่าวเปอร์เซีย, ทะเลแดง, อินโด-แปซิฟิก, มัลดีฟส์, ทะเลจีนใต้, ทะเลฟิลิปปิน, ทะเลญี่ปุ่น และออสเตรเลีย สำหรับในน่านน้ำไทยจะพบได้ในทะเลอันดามันแถบหมู่เกาะสิมิลัน นับว่าเป็นปลาที่หายากกว่าปลาหมอทะเล
จัดเป็นปลาที่มีขนาดลำตัวที่ใหญ่ชนิดหนึ่ง จึงเป็นที่นิยมของผู้ที่นิยมการดำน้ำ และมีเลี้ยงไว้ตามพิพิธภัณฑ์สัตว์น้ำต่าง ๆ
แหล่งข้อมูลอื่น

รูปและข้อมูลเพิ่มเติม
ข้อมูลที่เกี่ยวข้องกับ Epinephelus tukula ที่วิกิสปีชีส์
กรุณพล เทียนสุวรรณ

| กรุณพล เทียนสุวรรณ |
| --- | --- |
กรุณพล ปี พ.ศ.2553

สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 9 เดือน)
รองโฆษกพรรคก้าวไกล
ดำรงตำแหน่ง 30 เมษายน พ.ศ. 2565 – 7 สิงหาคม พ.ศ. 2567   (1 ปี 3 เดือน 8 วัน)ดำรงตำแหน่งร่วมกับ  สุทธวรรณ สุบรรณ ณ อยุธยา ภคมน หนุนอนันต์
ผู้นำ: พิธา ลิ้มเจริญรัตน์ ชัยธวัช ตุลาธน
ก่อนหน้า: ณัฐชา บุญไชยอินสวัสดิ์ โฆษกพรรค
 
ข้อมูลส่วนบุคคล
เกิด: กรุณพล เทียนสุวรรณ 4 มีนาคม พ.ศ. 2519 (48 ปี) โรงพยาบาลศิริราช กรุงเทพมหานคร ประเทศไทย
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: อนาคตใหม่ (2561-2563) ก้าวไกล (2563–2567)
ความสูง: 1.85 m (6 ft 1 in)
บุพการี: เทอดพงษ์ เทียนสุวรรณ (บิดา) ประภัสสร พานิชกุล (มารดา)
อาชีพ: นักแสดง พิธีกร นักการเมือง นักธุรกิจ
ทรัพย์สินสุทธิ: 75 ล้านบาท
ชื่อเล่น: เพชร

กรุณพล เทียนสุวรรณ (เกิด 4 มีนาคม พ.ศ. 2519) ชื่อเล่น เพชร เป็นนักแสดง พิธีกรและนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคประชาชน
ประวัติ

เพชร เกิดเมื่อวันที่ 4 มีนาคม พ.ศ. 2519 ที่โรงพยาบาลศิริราช เป็นบุตรของพลตำรวจตรี เทอดพงศ์ เทียนสุวรรณ กับ ประภัสสร พานิชกุล อดีตนางสาวไทย พ.ศ. 2509 เขาเติบโตในหลายจังหวัดเนื่องจากบิดาเป็นตำรวจ ก่อนที่จะกลับมายังกรุงเทพฯ ชื่อเล่นว่า "เพชร" นั้นสืบเนื่องจากหลังจากเกิดได้ไปเติบโตที่จังหวัดเพชรบุรี เขาศึกษาระดับประถมศึกษาที่โรงเรียนอนุบาลราชบุรี ระดับมัธยมศึกษาตอนต้นที่โรงเรียนเบญจมราชูทิศ ราชบุรี ต่อมาย้ายศึกษาระดับมัธยมศึกษาตอนปลายที่โรงเรียนสามเสนวิทยาลัย จบการศึกษาระดับปริญญาตรีที่คณะเศรษฐศาสตร์ มหาวิทยาลัยเกษตรศาสตร์ ภาควิชาเศรษฐศาสตร์เกษตรและทรัพยากร
งานการเมือง

เพชรเป็นเป็นหนึ่งในผู้ลงชื่อคัดค้านการยุบพรรคอนาคตใหม่
ในช่วงการประท้วงในประเทศไทย พ.ศ. 2563–2564 เพชรประกาศจุดยืนสนับสนุนผู้ชุมนุมประท้วง เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่ และเคยขึ้นปราศรัยร่วมม็อบเมื่อวันที่ 19 กันยายน ทำให้เขาถูกคนในวงการบันเทิงบางกลุ่มได้ทำการแบนเขา แม้การร่วมชุมนุมในครั้งนั้นไม่ได้เป็นการคิดล้มล้างการปกครอง แต่ต้องการให้กฎหมายเป็นกฎหมาย ให้ประเทศไทยมีระบอบประชาธิปไตยที่ถูกต้อง
เพชรเริ่มมีชื่อเสียงในแวดวงการเมืองจากรายการโหนกระแส ที่ช่วงหนึ่งมีการพูดถึง สนธิญา สวัสดี ที่ปรึกษากรรมาธิการ การกฎหมาย การยุติธรรม และสิทธิมนุษยชน ของสภาผู้แทนราษฎรไทย ชุดที่ 25 ที่ประกาศตรวจสอบกรณีการออกมาของดารา นักร้อง และผู้มีชื่อเสียง เกี่ยวกับสถานการณ์โรคโควิด-19 ในปัจจุบัน ที่ไม่ตรงกับความเป็นจริง ซึ่งเป็นการกระทำที่ผิดกฎหมายหลายข้อหา
ในช่วงปลายปี พ.ศ. 2564 กรุณพลเข้ามามีบทบาทในแวดวงการเมืองแบบเต็มตัวเมื่อได้ลงสมัครในการเลือกตั้งสมาชิกสภาผู้แทนราษฎรกรุงเทพมหานครแทนตำแหน่งที่ว่าง สังกัดพรรคก้าวไกล โดยเป็นการเลือกตั้งซ่อม เนื่องจากสิระ เจนจาคะ ถูกศาลรัฐธรรมนูญวินิจฉัยให้พ้นจากตำแหน่งเนื่องจากเคยถูกศาลพิพากษาจำคุกในคดีทีเกี่ยวกับการทุจริต แต่ก็พ่ายแพ้ไปให้กับ สุรชาติ เทียนทอง โดยมีคะแนนตามมาเป็นอันดับที่ 2 อีกด้วย ต่อมาเขาเป็นรองโฆษกพรรคก้าวไกล ร่วมกับสุทธวรรณ สุบรรณ ณ อยุธยา
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัคร ส.ส. แบบบัญชีรายชื่อพรรคก้าวไกล ลำดับที่ 21 และได้รับการเลือกตั้งเป็นสมัยแรก
งานการเมือง > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 สังกัดพรรคก้าวไกล (ไม่ได้รับการเลือกตั้ง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล --> พรรคประชาชน (พ.ศ. 2567)
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2544 | ขอหยุดหัวใจไว้เพียงเธอ | (รับเชิญ) | ช่อง 3 |
| 2544 | ฉันไม่รอวันนั้น | ภัทร | ช่อง 3 |
| 2545 | เสื้อสีฝุ่น | คุณกริบ | ช่อง 3 |
| 2546 | ไฟล้างไฟ | ศตวรรษ เดชาเลิศรัตน์ | ช่อง 3 |
| 2546 | คุณย่าดอตคอม | (รับเชิญ) | ช่อง 3 |
| 2546 | นางโชว์ | ร้อยตำรวจเอก สหรัฐ โพธามหาราช (ผู้กองสหรัฐ) | ช่อง 3 |
| 2547 | คู่กรรม | วนัส | ช่อง 3 |
| 2547 | คู่กรรม 2 | วนัส | ช่อง 3 |
| 2548 | แต่ปางก่อน | (รับเชิญ) | ช่อง 3 |
| 2548 | ระเบียงรัก | วิพัฒน์ | ช่อง 3 |
| 2548 | เพื่อนรัก | วุฒ | ช่อง 3 |
| 2549 | มังกรซ่อนพยัคฆ์ | ต่อลาภ | ช่อง 3 |
| 2549 | นางสาวสัปเหร่อ | วนัส | ช่อง 3 |
| 2550 | กิ่งกาหลง | (รับเชิญ) | ช่อง 3 |
| 2550 | สุดแต่ฟ้ากำหนด | พงศ์ | ช่อง 3 |
| 2551 | กิ่งแก้วกาฝาก | ปิติ (พีท) | ช่อง 3 |
| 2551 | พริกไทยกับใบข้าว | (รับเชิญ) | ช่อง 3 |
| 2552 | น้ำตาลไหม้ | ติก | ช่อง 3 |
| 2552 | แม่ค้าขนมหวาน | (รับเชิญ) | ช่อง 3 |
| 2552 | คุณหนูฉันทนา | อำพล | ช่อง 3 |
| 2553 | เลื่อมพรายลายรัก | (รับเชิญ) | ช่อง 3 |
| 2553 | เพียงใจที่ผูกกัน | เพชรพิศุทธ์ | ช่อง 3 |
| 2554 | หอ หึหึ | (รับเชิญ) | ช่อง 3 |
| 2554 | รอยมาร | ธนู | ช่อง 3 |
| 2554 | เพลิงทระนง | ไพโรจน์ | ช่อง 3 |
| 2555 | รักประกาศิต | พ.ท.ณรงค์ | ช่อง 3 |
| 2555 | รักคุณเท่าฟ้า | กบ | ช่อง 3 |
| 2555 | น้องเมีย | มาวิน | ช่อง 8 |
| 2556 | หน้าต่างสีรุ้ง | ภูเบศร์ | ไทยพีบีเอส |
| 2556 | พรพรหมอลเวง | คุณสรรค์ | ช่อง 3 |
| 2556 | ฟาร์มเอ๋ย ฟาร์มรัก | มาวิน | ช่อง 3 |
| 2556 | กุหลาบไฟ | พันธ์พงษ์ | ช่อง 3 |
| 2557 | คิวบิก | (รับเชิญ) | ช่อง 3 |
| 2557 | อย่าลืมฉัน | ชนะ (รับเชิญ) | ช่อง 3 |
| 2557 | ไฟรักเพลิงแค้น | ชาติชาย ชาติชาตรี (รับเชิญ) | ช่อง 3 |
| 2557 | กุหลาบซ่อนกลิ่น | (รับเชิญ) | ช่อง 3 |
| 2557 | ทางเดินแห่งรัก | ศรันย์ | ช่อง 3 |
| 2557 | ผัวชั่วคราว | เชิดศักดิ์ | ช่อง 8 |
| 2557 | มายานางฟ้า | ภวัน | ทรูโฟร์ยู |
| 2558 | เพลิงดาว | (รับเชิญ) | พีพีทีวี |
| 2558 | นางร้ายที่รัก | ดนัย | ช่อง 3 |
| 2558 | ขอเป็นเจ้าสาวสักครั้งให้ชื่นใจ | สวัสดิ์ วงศ์สินวิเศษ | ช่อง 3 |
| 2559 | เลือดรักทระนง | ทนายทด | ช่อง 3 |
| 2559 | ดวงใจพิสุทธิ์ | สาวิตร | ช่อง 3 |
| 2559 | นางอาย | พิทักษ์ ศักดิ์ประเสริฐ | ช่อง 3 |
| 2559 | บ่วงหงส์ | กิตติชัย | ช่อง 3 |
| 2559 | เหยื่อพยาบาท | ก้องกิจ | ช่อง 3 เอสดี |
| 2559 | ล่า | กุลชาติ ศิลปนิต | ช่องวัน 31 |
| 2561 | ประกาศิตกามเทพ | ประกิต (เสี่ยหนึ่ง) | ช่อง 3 |
| 2562 | เขาวานให้หนูเป็นสายลับ | ชูชัย | ช่อง 3 |
| 2562 | หีบหลอนซ่อนวิญญาณ | ขวัญเมือง | ช่องวัน 31 |
| 2562 | เกมรักเอาคืน | อธิป | จีเอ็มเอ็ม 25 |
| 2562 | Bangkok Buddies ใจกลางเมือง | (รับเชิญ) | จีเอ็มเอ็ม 25 |
| 2563 | พยากรณ์ซ่อนรัก | ธนพล | ช่อง 3 |
| 2563 | วาสนารัก | ไพฑูรย์ สมัครเขตกรณ์ | ช่อง 3 |
| 2563 | ความทรงจำสีจาง | ก้องภพ | ช่อง 3 |
| 2564 | บ้านก้านมะยม |  | ออนไลน์ |
| 2564 | เรือนร่มงิ้ว | คุณพระพิจิตร/พระยาพิจิตรภักดี | ช่อง 8 |
| 2567 | น่าน / ฟ้า / ชลาลัย | ธนโชติ ปัถมนันท์ (โชติ) (รับเชิญ) | ช่อง 3 |